આ બાળકીઓ માનસી (8), શિખા (4) અને પારુલ (2)નું ડૉક્ટરોની પેનલે બુધવારે ફરી પોસ્ટમોર્ટમ કર્યું. મંગળવારે થયેલા પ્રથમ પોસ્ટમોર્ટમમાં ખુલાસો થયો હતો કે, બાળકીઓએ ઘણા દિવસોથી કંઈ ખાધું નથી, આવામાં ડૉક્ટરોએ ભૂખના કારણે મોત થયા હોવા અંગે આશંકા વ્યક્ત કરી છે. મેડિકલ બોર્ડ ઝેર, ઈજા અથવા હત્યા જેવી આશંકાઓને નકારી છે. પેનલના પોસ્ટમોર્ટમના રિપોર્ટ બે-ત્રણ દિવસમાં આવશે. આંતરડા પણ તપાસ માટે લેબમાં મોકલવામાં આવી રહ્યાં છે. બુધવાર સાંજે ત્રણે બાળકીઓની બૉડી તેમની માતાને સોંપી દેવામાં આવી છે. પાડોશીઓએ તેમના અંતિમ સંસ્કાર કર્યા. DCP(ઈસ્ટ) પંકજ કુમાર સિંહે જણાવ્યું કે, પોલીસ બાળકીઓના પિતાની શોધખોળ કરી રહી છે.